
ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

128. Καθορισμός των θέσεων του προσωπικού της Γε¬ 
νικής Γραμματείας Εμπορίου και της Γενικής Γραμ- 
ματείας Καταναλωτή του Υπουργείου Ανάπτυξης 
σπς οποίες επιτρέπεται ο διορισμός ή η πρόσληψη 
πολιτών των Κρατών της Ευρωπαϊκής Ένωσης, κα¬ 
θώς και εκείνων που επιφυλάσσονται μόνο σε Έλ¬ 


ληνες Πολίτες. 1 

129. Ίδρυση εργαστηρίων στο Παιδαγωγικό Τμήμα 

Νηπιαγωγών της Σχολής Επιστημών Αγωγής του 
Πανεπιστημίου Κρήτης και καθορισμός του εσωτε¬ 
ρικού τους κανονισμού. 2 

130. Ίδρυση καρδιοθωρακοχειρουργικής κλινικής στο 

τμήμα Ιατρικής του Πανεπιστημίου Πατρών και κα¬ 
θορισμός του εσωτερικού της κανονισμού. 3 

131. Οργάνωση, λειτουργία και διαχείριση του αριθ- 

μολαχείου ΚΙΝΟ. 4 

ΠΡΟΕΔΡΙΚΑ ΔΙΑΤΑΓΜΑΤΑ (ΐ) 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 128 

Καθορισμός των θέσεων του προσωπικού της Γενικής 
Γ ραμματείας Εμπορίου και της Γενικής Γ ραμματείας Κα¬ 
ταναλωτή του Υπουργείου Ανάπτυξης στις οποίες επιτρέ¬ 
πεται ο διορισμός ή η πρόσληψη πολιτών των Κρατών της 
Ευρωπαϊκής Ένωσης, καθώς και εκείνων που επιφυλάσ¬ 
σονται μόνο σε Έλληνες Πολίτες. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες υπόψη: 

1. Τις διατάξεις: 

α) Του Ν. 2431/1996 «Διορισμός ή πρόσληψη πολιτών 
της Ευρωπαϊκής Ένωσης στη Δημόσια Διοίκηση» (ΦΕΚ. 
175/Α/1996). 

β) Του άρθρου 1 παραγρ. 2α του Ν. 2469/1997 (ΦΕΚ 
37/Α) και το γεγονός ότι από τις διατάξεις του παρόντος, 
δεν προκαλείται δαπάνη σε βάρος του Κρατικού Προϋ¬ 
πολογισμού. 

γ) Του Π.Δ. 373/1995 «Συγχώνευση των Υπουργείων 


Προεδρίας της Κυβέρνησης και Εσωτερικών στο Υπουρ¬ 
γείο Εσωτερικών, Δημόσιας Διοίκησης και Αποκέντρω- 
σηςκαι καθορισμός των αρμοδιοτήτων τους» (ΦΕΚ 201/ 
Α/1995). 

δ) Του Π.Δ. 27/1996 «Συγχώνευση των Υπουργείων 
Τουρισμού, Βιομηχανίας - Ενέργειας και Τεχνολογίας και 
Εμπορίου, στο Υπουργείο Ανάπτυξης» (ΦΕΚ 19/Α/1996). 

ε) Του Π.Δ. 59/1996 «Σύσταση Γενικής Γραμματείας Ε¬ 
μπορίου στο Υπουργείο Ανάπτυξης και καθορισμός των 
αρμοδιοτήτων της» (ΦΕΚ51/Α/1996). 

στ) Του Π.Δ. 197/1997 (ΦΕΚ 156/Α/30.7.1997) «Σύσταση 
Γενικής Γραμματείας Καταναλωτή και καθορισμός των 
αρμοδιοτήτων της». 

ζ) Του Π.Δ. 397/1988 «Οργανισμός του Υπουργείου Ε¬ 
μπορίου», όπως τροποποιήθηκε μεταγενέστερα και 
ισχύει» (ΦΕΚ. 185/Α/1988). 

2. Την με αριθ. πρωτ. 8211 /8.3.1999 Κοινή Απόφαση του 
Πρωθυπουργού και της Υπουργού Εσωτερικών Δημόσιας 
Διοίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης Λεωνίδα Τζαννή και Γεώργιο Φλωρί- 
δη» (ΦΕΚ 198/Β'). 

3. Την με αριθμό 399/8.3.1999 Κοινή Απόφαση του Πρω¬ 
θυπουργού και του Υπουργού Ανάπτυξης «Ανάθεση αρ¬ 
μοδιοτήτων στους Υφυπουργούς Άννα Διαμαντοπούλου 
και Ιωάννη Χαραλάμπους» (ΦΕΚ 198/Β/1999). 

4. Την με αριθ. 18/1999 Γνωμοδότηση του Συμβουλίου 
της Επικράτειας με πρόταση του Υπουργού Εθνικής Οι¬ 
κονομίας, του Υφυπουργού Εσωτερικών, Δημ. Διοίκησης 
και Αποκέντρωσης και του Υφυπουργού Ανάπτυξης, απο¬ 
φασίζουμε: 

Άρθρο μόνο 

Καθορίζουμε, τις κατηγορίες, τους κλάδους και τις ειδι¬ 
κότητες στις οποίες επιτρέπεται ο διορισμός ή η πρόσλη¬ 
ψη πολιτών των κρατών - μελών της Ευρωπαϊκής Ένωσης, 
στη Γενική Γραμματεία Εμπορίου και στη Γενική Γραμμα- 
τεία Καταναλωτή, ως ακολούθως: 

ΜΟΝΙΜΟ ΠΡΟΣΩΠΙΚΟ 

ΚΑΤΗΓΟΡΙΑ ΚΛΑΔΟΣ ΕΙΔΙΚΟΤΗΤΑ 

ΠΕ ΠΕ/Διοικητικών Εμπορικών 

ΠΕ ΠΕ/Γεχνικών Ειδικοτήτων 

ΠΕ ΠΕ/Γεχνικών Χημικών 

ΠΕ ΠΕ/Αναλογιστών 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΚΑΤΗΓΟΡΙΑ 

ΚΛΑΔΟΣ 

ΕΙΔΙΚΟΤΗΤΑ 

ΠΕ 

ΠΕ/Πληροφορικής 

— 

ΠΕ 

ΠΕ/Θετικών Επιστημών- 



Γεωτεχνικών 

— 

ΠΕ 

ΠΕ/Μεταφραστών- Διερμηνέων 

Γαλλικής Γλώσσας 

ΠΕ 

ΠΕ/Μεταφραστών- Διερμηνέων 

Αγγλικής Γλώσσας 

ΤΕ 

ΤΕ/Διοικητικός - Λογιστικός 

.... 

ΤΕ 

ΤΕ/Γεχνολόγων Τ ροφίμων και 



Διατροφής 

— 

ΤΕ 

ΤΕ/Τεχνολογικών Εφαρμογών 

— 

ΤΕ 

ΤΕ/Πληροφορικής 

.... 

ΔΕ 

ΔΕ/Διοικητικός - Λογιστικός 

— 

ΔΕ 

ΔΕ/Δακτυλογράφων - 



Στενογράφων 

— 

ΔΕ 

ΔΕ/Γεχνικός 

Εκτυπώσεων 

ΔΕ 

ΔΕ/Γεχνικός 

Ηλεκτρολόγων 

ΔΕ 

ΔΕ/Τεχνικός 

Χημικών 

Εργαστηρίων 

ΔΕ 

ΔΕ/Γεχνικός 

Οδηγών Αυτ/νήτων 

ΔΕ 

ΔΕ/Τεχνικός 

Σχεδιαστών 

ΔΕ 

ΔΕ/Γεχνικός 

Ξυλουργών 

ΔΕ 

ΔΕ/Τεχνικός 

Ελαιοχρωματιστών 

ΔΕ 

ΔΕ/Μεταφραστών- Διερμηνών 

— 

ΔΕ 

ΔΕ/Γηλεφωνητών 

— 

ΔΕ 

ΔΕ/Προσωπικού Η/Υ 

Προγραμματιστών 

ΔΕ 

ΔΕ/Προσωπικού Η/Υ 

Χειριστών Η/Υ 

ΔΕ 

ΔΕ/Προσωπικού Η/Υ 

Χειριστών Διατρη- 
τικών Μηχανών 

ΔΕ 

ΔΕ/Προσωπικού Η/Υ 

Αυτοματισμού Η/Υ 

ΥΕ 

ΥΕ/Βοηθητικού Προσωπικού 

— 

ΥΕ 

ΥΕ/Προσωπικού Καθαριότητας 

— 

ΥΕ 

ΥΕ/Φυλάκων - Νυκτοφυλάκων 

— 


Στον Υφυπουργό Ανάπτυξης αναθέτουμε τη δημοσίευ¬ 
ση και την εκτέλεση του παρόντος διατάγματος. 

Ο ΠΡΟΕΔΡΟΙ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

ΛΕΩΝΤΖΑΝΝΗΣ Γ. ΠΑΠΑΝΤΩΝΙΟΥ 

ΥΦΥΠΟΥΡΓΟΣ ΑΝΑΠΤΥΞΗΣ 

ΙΩΑΝ. ΧΑΡΑΛΑΜΠΟΥΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 129 (2) 

Ίδρυση εργαστηρίων στο Παιδαγωγικό Τμήμα Νηπιαγω¬ 
γών της Σχολής Επιστημών Αγωγής του Πανεπιστημ'- 
ου Κρήτης και καθορισμός του εσωτερικού τους κα¬ 
νονισμού. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Τις διατάξεις: 

α) Των άρθρων 50 παρ. 1 και 7 παρ.5 του Ν. 1268/1982 (Α' 
87) "Δομή και λειτουργία των Ανωτάτων Εκπαιδευτικών I- 
δρυμάτων" όπως η τελευταία αυτή διάταξη τροποποιήθη¬ 
κε με το άρθρο 48 παρ. 2 του Ν.1404/1983 (Α 173) "Δομή 
και λειτουργία των Τεχνολογικών Εκπαιδευτικών Ιδρυμά¬ 
των. 

β) Του άρθρου 22 παρ. 3 του Ν. 2362/1995 (Α' 247) "Πε¬ 
ρί Δημοσίου Λογιστικού, ελέγχου δαπανών του Κράτους 
και άλλες διατάξεις". 


γ) Του άρθρου 1 περιπτ. II του π.δ. 55/1996 (Α' 48) “Πε¬ 
ριορισμός συναρμοδιοτήτων κατά την έκδοση διοικητι¬ 
κών πράξεων". 

δ) Του άρθρου 29Α'του Ν. 1558/1985 (Α' 137) όπως αυ¬ 
τό προσετέθη με το άρθρο 27 του Ν. 2081/1992 “Κυβέρ¬ 
νηση και Κυβερνητικά όργανα" (Α' 154) και τροποποιήθη¬ 
κε με την παρ. 2α του άρθρου 1 του Ν. 2469/1997 (Α 38) 
"Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις". 

ε) Της αριθ. 1107147/1239/066Α/4-10-1996 απόφασης 
του Πρωθυπουργού και του Υπουργού οικονομικών "Ανά¬ 
θεση αρμοδιοτήτωντου Υπουργού Οικονομικών στους Υ¬ 
φυπουργούς Οικονομικών" (Β' 922). 

2. Τη γνώμη της Γενικής Συνέλευσης του Παιδαγωγι¬ 
κού Τμήματος Νηπιαγωγών της Σχολής Επιστημών Α¬ 
γωγής του Πανεπιστημίου Κρήτης (συνεδρίαση 29-4- 
1998). 

3. Το γεγονός ότι από τις διατάξεις του παρόντος προ- 
καλείται ετησίως συνολική δαπάνη ύψους 2.000.000 δρχ. 
η οποία θα βαρύνει τον προϋπολογισμό του Πανεπιστημί¬ 
ου Κρήτης. Η δαπάνη αυτή θα καλύπτεται κατά ένα μέρος 
από τις πιστώσεις που θα εγγράφονται κατ’ έτος στον 
προϋπολογισμό αυτό (ΚΑΕ 4121) κατά το υπόλοιπο αυτής 
από τα έσοδα των εργαστηρίων κατά τα ειδικότερα προ- 
βλεπόμενα στο άρθρο 7 του παρόντος διατάγματος χω¬ 
ρίς αύξηση της κρατικής επιχορήγησης προς το Πανεπι¬ 
στήμιο Κρήτης. 

4. Την αριθμ. 56/1999 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Ίδρυση - αντικείμενο 

Ιδρύονται στο Παιδαγωγικό Τμήμα Νηπιαγωγών της 
Σχολής Επιστημών Αγωγής του Πανεπιστημίου Κρήτης 
τα ακόλουθα εργαστήρια: 

α) Εργαστήριο Παιδαγωγικών Ερευνών και Εφαρμο¬ 
γών, το οποίο εξυπηρετεί ακαδημαϊκές και ερευνητικές 
ανάγκες στο γνωσακό αντικείμενο της παιδαγωγικής (α¬ 
νάπτυξη προγραμμάτων διδασκαλίας, μέθοδοι διδασκα¬ 
λίας και μέσα απόκτησης και χρήσης γλωσσικού, ψυχοκι¬ 
νητικού, λογικομαθηματικού, εικαστικού, μουσικού και 
θεατρικού υλικού, αναλυτικά προγράμματα προσχολικής 
αγωγής, προσεγγίσεις της αγωγικής/εκπαιδευτικής δια¬ 
δικασίας και αλληλεπιδράσεις των παραγόντων και των 
συντελεστών της αγωγής). 

β) Εργαστήριο Ψυχολογικής Έρευνας, το οποίο εξυπη¬ 
ρετεί ακαδημαϊκές και ερευνητικές ανάγκες στα γνωστι¬ 
κά αντικείμενα της Ψυχολογίας που διδάσκονται στο τμή¬ 
μα όπως: Γενική ψυχολογία, Εξελικτική ψυχολογία, Ψυ¬ 
χοπαιδαγωγική, Κοινωνική ψυχολογία, Ψυχολογία της 
μάθησης, Ψυχολογία της προσωπικότητας κ.α. με επίκε¬ 
ντρο τη προσχολική ηλικία. 

Άρθρο 2 

Αποστολή 

Κάθε εργαστήριο έχει ως αποστολή: 
α) Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Παιδα¬ 
γωγικού Τμήματος Νηπιαγωγών του Πανεπιστημίου Κρή¬ 
της καθώς και άλλων τμημάτων του Πανεπιστημίου, στα 
αντικείμενα με τα οποία ασχολείται, όπως αυτά προσδιο¬ 
ρίζονται στο άρθρο 1. 

β) Την ανάπτυξη προγραμμάτων διδασκαλίας και τη διε¬ 
ξαγωγή βασικής και εφαρμοσμένης έρευνας. 

γ) Την συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της η¬ 
μεδαπής ή της αλλοδαπής. 

δ) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσε¬ 
ων και εκδόσεων. 

ε) Την παροχή υπηρεσιών κατά τα προβλεπόμενα στο 
π.δ.159/1984 (Α' 53). 

Άρθρο 3 
Προσωπικό 

Κάθε εργαστήριο στελεχώνεται από ι) μέλη του Δι¬ 
δακτικού Ερευνητικού Προσωπικού (Δ.Ε.Π.) του Παι¬ 
δαγωγικού Τμήματος Νηπιαγωγών που η ειδικότητά 
τους σχετίζεται με τα γνωστικά αντικείμενα που καλύ¬ 
πτει το εργαστήριο, ιι) μέλη του Ειδικού Διοικητικού - 
Τεχνικού Προσωπικού (Ε.Δ.Τ.Π.) του Τμήματος Νηπια¬ 
γωγών και ιιι) μέλη του Ειδικού Εκπαιδευτικού Προσω¬ 
πικού (Ε.Ε.Π.) του Παιδαγωγικού Τμήματος Νηπιαγω¬ 
γών και ιν) από λοιπό επιστημονικό προσωπικό που το¬ 
ποθετείται σε αυτό, με τη διαδικασία του άρθρου 4 
παρ. 1 (δ) του Ν.2083/1992 (Α.159). 

Άρθρο 4 

Διοίκηση - αρμοδιότητες 

1. Κάθε εργαστήριο διευθύνεται από τον διευθυντή που 
είναι μέλος του Διδακτικού Ερευνητικού Προσωπικού 
(Δ.Ε.Π.) του Παιδαγωγικού Τμήματος Νηπιαγωγών και ο¬ 
ρίζεται με τη διαδικασία του άρθρου 28 παρ.22 του 
Ν.2083/1992 (ΑΊ59). 

2. Ο διευθυντής ασκεί τις αρμοδιότητες που ορίζει το 
άρθρο 7 του Ν. 1268/82 μεταξύ των οποίων περιλαμβάνο¬ 
νται και οι εξής αρμοδιότητες: ο συντονισμός του διδα¬ 
κτικού (προπτυχιακού-μεταπτυχιακού) και ερευνητικού 
έργου του εργαστηρίου, η κατάρτιση και η υποβολή στη 
Γενική Συνέλευση του Τμήματος του ετήσιου προγράμ¬ 
ματος λειτουργίας του εργαστηρίου, η μέριμνα για την 
τήρησή του, η μέριμνα για την κατανομή των χώρων του 
εργαστηρίου, η μέριμνα για τη στελέχωσή του με το ανα¬ 
γκαίο προσωπικό, η μέριμνα για την οικονομική διαχείρι¬ 
ση των εσόδων του, η υποβολή στη Γ ενική Συνέλευση του 
Τμήματος του ετήσιου απολογισμού των δραστηριοτή¬ 
των του, η εισήγηση στην Γ.Σ. του Τμήματος για τον ορι¬ 
σμό των υπευθύνων για τα αναλώσιμα υλικά και του κινη¬ 
τού εξοπλισμού η υπογραφή κάθε έγγραφου και γενικά η 
ευθύνη για την ομαλή και απρόσκοπτη λειτουργία του. 

Άρθρο 5 
Εγκατάσταση 

Χώροι των εργαστηρίων είναι εκείνοι στους οποίους ε- 
κτελούνται δραστηριότητες συναφείς με την αποστολή 
τους, συμπεριλαμβανομένων και των ειδικών εγκαταστά¬ 
σεων με τον τεχνικό εξοπλισμό, για τη διενέργεια των ε¬ 
ρευνητικών προγραμμάτων. Χώροι θεωρούνται επίσης το 
γραφείο του διευθυντή, καθώς και κάθε άλλος χώρος που 
διατίθεται για τη λειτουργία τους. Στο χώρο εγκατάστα¬ 
σης υπάρχει πινακίδα με τον τίτλο του εργαστηρίου. 

Άρθρο 6 
Λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον εσωτερικό κανονισμό λει¬ 


τουργίας του Πανεπιστημίου Κρήτης. Το ωράριο εργα¬ 
σίας του προσωπικού είναι αυτό το οποίο προβλέπεται για 
κάθε κατηγορία, σύμφωνα με τον εσωτερικό κανονισμό 
λειτουργίας του (άρθρο 5 παρ.3δ του Ν.2083/1992). 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 
ερευνητικού προγράμματος ή άλλου έργου, που έχει α- 
ποφασισθεί από το τμήμα, και καθορίζει μέσα στα πλαίσια 
της αποστολής του εργαστηρίου την προτεραιότητα στη 
χρησιμοποίηση οργάνων και χώρων σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους όπου τηρούνται ειδικοί κανόνες ασφαλείας που α¬ 
ποσκοπούν στην προφύλαξη της υγείας και αρτιμέλειας 
των εργαζομένων καθώς και στην προστασία των οργά¬ 
νων και εγκαταστάσεώντου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. Κινητά όργανα και 
σκεύη, τα οποία παραδίδονται για τη διεξαγωγή εργα¬ 
σιών επιστρέφονται, μετά τη χρησιμοποίησή τους, στην 
κατάσταση που είχαν παραδοθεί. 

5. Η πρόσληψη διακεκριμένων επιστημόνων σε τομείς 
σχετικούς με τις διδακτικές και ερευνητικές δραστηριό¬ 
τητες του εργαστηρίου, στην περίπτωση που είναι δυνα¬ 
τή κατά τις ισχύουσες διατάξεις, ενεργείται κατόπιν ειση- 
γήσεως του διευθυντή από τα αρμόδια όργανα του τμή¬ 
ματος. 

6. Σε κάθε εργαστήριο έχουν δικαίωμα εκτέλεσης πει¬ 
ραματικών εργασιών τα μέλη Δ.Ε.Π. του εργαστηρίου α¬ 
ποκλειστικά ή σε συνεργασία με άλλα μέλη Δ.Ε.Π. του 
τμήματος ή άλλους ερευνητές, εφόσον το αντικείμενο 
της έρευνας είναι σχετικό με τις δραστηριότητες του ερ¬ 
γαστηρίου. Για την εκτέλεση πειραματικής εργασίας, από 
ερευνητές, οι οποίοι δεν είναι μέλη του εργαστηρίου, χο¬ 
ρηγείται άδεια ύστερα από σχετική αίτηση, στην οποία α- 
ναφέρονται: ο σκοπός της εργασίας, το χρονοδιάγραμμά 
της, η χρησιμοποίηση ή μη οργάνων τα οποία διαθέτει το 
εργαστήριο, οι διατάξεις οι οποίες διέπουντην εκτέλεση 
αυτής της πειραματικής εργασίας και ο προϋπολογισμός 
της δαπάνης που απαιτείται. 

Άρθρο 7 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή για λογαριασμό τρί¬ 
των. 

β. Τη πώληση ερευνητικών και εν γένει επιστημονικών 
προϊόντων. 

γ .Την παροχή υπηρεσιών σύμφωνα με το άρθρο 3 παρ. 
3του π.δ. 159/1984 9 (Α'53). 

δ. Τις πιστώσεις που διατίθενται στο Παιδαγωγικό Τμή¬ 
μα Νηπιαγωγών με τη διαδικασία του άρθρου 4 παρ. 1 (ε) 
του Ν. 2083/1992. 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Κρήτης για τους 
σκοπούς του εργαστηρίου. 

Άρθρο 8 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

Βαθμολόγιο φοιτητών, βιβλίο περιουσιακών στοιχείων, 
φάκελος οικονομικών στοιχείων κάθε έτους, κατάλογος 
επιστημονικών βιβλίων, περιοδικών και οργάνων, αρχείο 
ερευνητικών προγραμμάτων, βιβλίο μεταβολών προσω¬ 
πικού, πρωτόκολλο εισερχόμενης-εξερχόμενης αλληλο¬ 
γραφίας καθώς και κάθε άλλο βιβλίο ή στοιχείο που κρί- 
νεται απαραίτητο. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Ιουνίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝIΚ. ΧΡΙΣΤΟΔΟΥΛΑΚΗΣ ΓΕΡ. Δ. ΑΡΣΕΝ ΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 130 (3) 

Ίδρυση καρδιοθωρακοχειρουργικής κλινικής στο τμήμα 
Ιατρικής του Πανεπιστημίου Πατρών και καθορισμός 
του εσωτερικού της κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις 

1. α) Των άρθρων 50 παρ. 1 και 7 παρ. 5 του Ν. 1268/82 
(Α 87), όπως η τελευταία αυτή διάταξη τροποποιήθηκε με 
το άρθρο 48 παρ. 2 του Ν. 1404/83 (Α'173) και β) Του άρ¬ 
θρου 1 περιπτ. II του π.δ. 55/1996 (Α' 48). 

2. Τη γνώμη της Γενικής Συνέλευσης του Τμήματος Ια¬ 
τρικής του Πανεπιστημίου Πατρών (συνεδρίαση 
339/22.12.1998). 

3. Το γεγονός ότι από την εφαρμογή του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού ή του προϋπολογισμού του Πανεπι¬ 
στημίου Πατρών, (άρθρο 29Ατου Ν. 1558/1985 όπως αυ¬ 
τό προσετέθη με το άρθρο 27 του Ν. 2081/1992 (Α154) 
και τροποποιήθηκε με το άρθρο 1 παρ. 2 α του Ν. 
2469/1997 (Ά 38). 

4. Την αριθ 110/1999 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδεί¬ 
ας και Θρησκευμάτων, αποφασίζουμε: 

Άρθρο 1 
Ίδρυση 

1. Ιδρύεται στο Τμήμα Ιατρικής του Πανεπιστημίου Πα¬ 
τρών, καρδιοθωρακοχειρουργική κλινική, η οποία εξυπη¬ 
ρετεί διδακτικές ερευνητικές και νοσηλευτικές ανάγκες 
στα γνωστικά ανπκείμενα των χειρουργικών παθήσεων 
της καρδιάς και του θώρακος. Το αντικείμενο δραστηριό¬ 
τητας της κλινικής το οποίο συνίσταται στη διάγνωση και 


θεραπεία, περιλαμβάνει: α) Για την χειρουργική καρδιάς 
κλειστή και ανοικτή καρδιοχειρουργική (βρεφική, νηπια- 
κή, ενήλικα), με εκτέλεση όλων των κλασσικών και νέων ε¬ 
φαρμοσμένων θεραπευτικών χειρουργικών μεθόδων, την 
οργάνωση και εκπαίδευση ειδικού παιδιατρικού προσω¬ 
πικού για τη στελέχωση και λειτουργία μονάδας συγγε¬ 
νών καρδιοπαθειών, β) Για τη χειρουργική θώρακα εκτέ¬ 
λεση των διαγνωστικών επεμβάσεων επί των οργάνων του 
θώρακα, την εκτέλεση των εφαρμοσμένων θεραπευτικών 
επεμβάσεων στη θωρακική κοιλότητα και την εκτέλεση 
κλινικών και πειραματικών προγραμμάτων για αναζήτηση 
νέων τεχνικών μεθόδων και βελτίωση των ήδη ύπαρχο υ- 
σών θεραπευτικών μεθόδων. 

2. Η κλινική εντάσσεται στον Τομέα Χειρουργικής. 

Άρθρο 2 

Αποστολή 

1. Η κλινική που ιδρύεται με το προηγούμενο άρθρο έ¬ 
χει ως αποστολή: 

α. Την κάλυψη των διδακτικών και ερευνητικών αναγκών 
του Τμήματος Ιατρικής του Πανεπιστημίου Πατρών στα 
θέματα με τα οποία ασχολείται, καθώς και την ανάπτυξη 
προγραμμάτων διδασκαλίας και διεξαγωγής βασικής και 
εφαρμοσμένης έρευνας, σε συναφή θέματα. 

β. Την εξυπηρέτηση των διαφόρων κοινωνικών αναγκών 
όταν και όποτε ζητείται συγκεκριμένη συνδρομή, που α¬ 
νήκει στα αντικείμενα της κλινικής. 

γ. Την ειδίκευση ιατρών, νοσηλευτών, καθώς και άλλων 
λειτουργώντων κλάδων υγείας και τη συνεχή εκπαίδευση 
και επιμόρφωση αυτών. 

δ. Την άσκηση προληπτικής ιατρικής περίθαλψης και 
νοσηλείας σε ασθενείς με νοσήματα όπως αυτά περιγρά- 
φονται στο άρθρο 1 του παρόντος διατάγματος. 

ε. Την εκτέλεση κλινικών και πειραματικών ερευνητικών 
προγραμμάτων με σκοπό τη μελέτη και αναζήτησή νέων 
τεχνικών και θεραπευτικών μεθόδων. 

στ. Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα και ε¬ 
ρευνητικά κέντρα της ημεδαπής ή της αλλοδαπής. 

ζ. Την οργάνωση σεμιναρίων, συμποσίων, συνεδρίων, 
διαλέξεων, εκθέσεων καθώς και την πραγματοποίηση δη¬ 
μοσιεύσεων και εκδόσεων με σκοπό την ενημέρωση του 
ιατρικού και λοιπού προσωπικού της κλινικής. 

Άρθρο 3 

Προσωπικό 

Η κλινική στελεχώνεται από ιατρικό και λοιπό προσωπι¬ 
κό που υπηρετεί στο Τμήμα Ιατρικής και στο νοσοκομείο 
όπου εγκαθίσταται και λειτουργεί. Το ιατρικό προσωπικό 
αποτελείται από τον διευθυντή και τα μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Ιατρι¬ 
κής, που η επιστημονική ενασχόλησή τους εμπίπτει στα 
διδακτικά, ερευνητικά και κλινικά ενδιαφέροντα της κλινι¬ 
κής. Το προσωπικό αυτό συμπληρώνεται από ειδικευόμε¬ 
νους και ειδικευμένους ιατρούς. Το λοιπό προσωπικό πε¬ 
ριλαμβάνει μέλη του Ειδικού Διοικητικού και Τεχνικού 
Προσωπικού (Ε.Δ.Τ.Π.), νοσηλευτές και λοιπό παραϊατρι- 
κό και διοικητικό προσωπικό. Η τοποθέτηση στην κλινική 
των μελών Δ.Ε.Π. και των μελών Ε.Δ.Τ.Π. γίνεται με τη 
διαδικασία του άρθρου 4παρ. 1 (δ) του Ν. 2083/1992, των 
ειδικευόμενων και ειδικευμένων ιατρών με τη διαδικασία 

του άρθρου 19 του Ν. 1579/1985 και των υπολοίπων με¬ 
λών με τη διαδικασία που ορίζεται στον οργανισμό του νο¬ 
σοκομείου, στο οποίο εγκαθίσταται. 

Άρθρο 4 

Διοίκηση - αρμοδιότητες 

1. Η κλινική διευθύνεται από διευθυντή που είναι μέλος 
του Διδακτικού Ερευνητικού Προσωπικού (Δ.Ε.Π.) του 
Τμήματος Ιατρικής και ορίζεται με τις διαδικασίες του άρ¬ 
θρου 28 του Ν.2083/1992, όπως τροποποιήθηκε με το άρ¬ 
θρο 1 παρ. 12 του Ν. 2188/1994 (Ά18). 

2. Ο διευθυντής έχει τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται η κατάρτιση και η υποβολή στη Γενική Συνέλευ¬ 
ση του Τομέα Χειρουργικής, του ετήσιου προγράμματος 
λειτουργίας για τις διδακτικές και ερευνητικές δραστη¬ 
ριότητες της κλινικής και η μέριμνα για την εφαρμογή του, 
η μέριμνα για την υλοποίηση των αποφάσεων του Διοικη¬ 
τικού Συμβουλίου και της Επιστημονικής Επιτροπής του 
νοσοκομείου στο οποίο εγκαθίσταται και λειτουργεί η κλι¬ 
νική για την παροχή νοσηλευτικού έργου, η μέριμνα για τη 
στελέχωση και την οικονομική διαχείριση των εσόδων της 
κλινικής, η μέριμνα για την υποβολή του ετήσιου απολο¬ 
γισμού των δραστηριοτήτων, η εισήγηση για τον ορισμό 
των υπευθύνων για τα αναλώσιμα υλικά και του κινητού ε¬ 
ξοπλισμού και η υπογραφή κάθε εγγράφου. 

Άρθρο 5 

Εγκατάσταση - λειτουργία 

1. Η κλινική εγκαθίστανται με τη διαδικασία του άρθρου 
13 του Ν. 1397/1983, στο κατά τις διατάξεις του Π.Δ. 
411/1995 (Α' 237) Περιφερειακό Πανεπιστημιακό Γενικό 
Νοσοκομείο Πατρών. Στο χώρο εγκατάστασης υπάρχει 
πινακίδα με τον τίτλο της κλινικής και το ονοματεπώνυμο 
του Διευθυντή. 

2. Το ωράριο εργασίας του προσωπικού είναι σύμφωνα 
με τις ισχύουσες διατάξεις αυτό το οποίο προβλέπεται για 
κάθε κατηγορία. 

3. Ο διευθυντής έχει την ευθύνη για την εν γένει λει¬ 
τουργία της κλινικής, τη χρησιμοποίηση οργάνων και υλι¬ 
κών, την παραμονή εργαζομένων σε χώρους όπου πραγ¬ 
ματοποιούνται πειραματικές εργασίες. Ο διευθυντής ε¬ 
νημερώνεται για κάθε ερευνητική πειραματική εργασία 
πριν από τη διεξαγωγή της και καθορίζει την προτεραιό¬ 
τητα χρήσης οργάνων και χώρων όταν δεν υπάρχει ήδη 
σχετική απόφαση της Γενικής συνέλευσης του Τομέα Χει¬ 
ρουργικής. 

4. Η χρησιμοποίηση ειδικών οργάνων της κλινικής επι¬ 
τρέπεται μόνο στο προσωπικό της κλινικής ή σε άλλους 
ερευνητές που έχουν ειδική επί των οργάνων αυτών εκ¬ 
παίδευση. Κινητά όργανα και σκεύη, τα οποία παραδίδο- 
νται για τη διεξαγωγή ερευνητικής πειραματικής εργα¬ 
σίας επιστρέφονται, μετά τη χρησιμοποίησή τους, στην 
κατάσταση που είχαν παραδοθεί. 

Άρθρο 6 

Κανονισμός εκτέλεσης πειραματικών εργασιών 
και κλινικοεργαστηριακών μελετών. 

Στην κλινική έχουν δικαίωμα εκτέλεσης πειραματικών 
εργασιών τα μέλη ΔΕΠ της κλινικής αυτοτελώς ή σε συ¬ 
νεργασία με άλλα μέλη ΔΕΠ του Τμήματος ή άλλων Τμη¬ 
μάτων του ιδίου ή άλλων Α.Ε.Ι. ή άλλους ερευνητές, εφό¬ 


σον το αντικείμενο της έρευνας είναι σχετικό με τις δρα¬ 
στηριότητες της κλινικής. Για την εκτέλεση πειραματικής 
εργασίας από ερευνητές οι οποίοι δεν είναι μέλη της κλι¬ 
νικής, χορηγείται άδεια, ύστερα από σχετική αίτηση στην 
οποία αναφέρονται: ο σκοπός της εργασίας, το χρονο¬ 
διάγραμμά της, η χρησιμοποίηση ή μη οργάνων τα οποία 
διαθέτει η μονάδα, οι διατάξεις οι οποίες διέπουν την ε¬ 
κτέλεση αυτής της πειραματικής εργασίας και ο προϋπο¬ 
λογισμός της δαπάνης. Κλινικοεργαστηριακές μελέτες ε- 
κτελούνται από μέλη ΔΕΠ της κλινικής αυτοτελώς ή σε 
συνεργασία με μέλη άλλων ερευνητικών φορέων. Απα¬ 
ραίτητη προϋπόθεση για τη διενέργεια κλινικοεργαστη- 
ριακής μελέτης, είναι η τήρηση της ιατρικής ηθικής κα¬ 
θώς και η χορήγηση άδειας από τον Εθνικό Οργανισμό 
Φαρμάκων στις περιπτώσεις χρήσης μη εγκεκριμένων 
φαρμακευτικών ουσιών. 

Άρθρο 7 
Έσοδα 

Τα έσοδα της κλινικής προέρχονται από: 

α.Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών ή εν γένει επιστημονικών 
προϊόντων. 

γ. Τις πιστώσεις που διατίθενται από το Τμήμα με τη δια¬ 
δικασία του άρθρου 4 παρ. 1 (ε) του Ν. 2083/1992 (ΑΊ59). 

δ. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

ε. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο, για τους σκοπούς της 
κλινικής. 

Άρθρο 8 

Τηρούμενα βιβλία 

Για τις ανάγκες της κλινικής τηρούνται τα ακόλουθα βι¬ 
βλία και στοιχεία: 

- Βαθμολόγιο φοιτητών. 

- Αρχείο Χειρουργείου. 

- Αρχείο αρρώστων εξωτερικού Ιατρείου και εισαγωγών. 

- Αρχείο αρρώστων εντατικής θεραπείας. 

- Φάκελος οικονομικών στοιχείων κάθε έτους. 

- Βιβλίο περιουσιακών στοιχείων. 

- Κατάλογος επιστημονικών βιβλίων, περιοδικών και οργάνων. 

- Βιβλίο καταγραφής όλων των οργάνων καθώς και του 
προβλεπόμενου πρωτοκόλλου συντήρησης. 

-Βιβλίο καταγραφής αναλώσιμου υλικού καρδιοπνευ- 
μονικής συσκευής και εξαρτημάτων μηχανικής υποστήρι¬ 
ξης της κυκλοφορίας. 

- Βιβλίο μεταβολών προσωπικού. 

- Βιβλίο επιστημονικής δραστηριότητας. 

- Πρωτόκολλο εισερχόμενης-εξερχόμενης αλληλογρα¬ 
φίας και κάθε άλλο βιβλίο ή στοιχείο το οποίο προβλέπε- 
ται από την ισχύουσα νομοθεσία ή κρίνεται απαραίτητο. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Ιουνίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ Δ. ΑΡΣΕΝΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘΜ. 131 

Οργάνωση, λειτουργία και διαχείριση του αριθμολα- 
χείου ΚΙΝΟ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1. Του Α.Ν. 397/68 «περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής» 
(ΦΕΚΙΟΙΑ'). 

2. Του άρθρου 24 παρ. 3 εδ. Β' του Ν. 1558/85 «Κυβέρ¬ 
νηση και Κυβερνητικά Όργανα» (ΦΕΚ 137Α'). 

3. Του Ν. 1646/1986 «Μέτρα πρόληψης και καταστολής 
της βίας και άλλες διατάξεις» (ΦΕΚ 138Α'). 

4. Του εδαφ. α' της παρ. 24 του άρθρου 7 του Ν. 
2557/1997 «θεσμοί, μέτρα και δράσεις Πολιτιστικής ανά¬ 
πτυξης» (ΦΕΚ 271 Α'). 

5. Του άρθρου 29Ατου Ν. 1558/85 που προστέθηκε με 
το άρθρο 27 του Ν. 2081 /92 και τροποποιήθηκε με το άρ¬ 
θρο 1 παρ. 2α του Ν. 2469/1997 (ΦΕΚ38Α') και το γεγονός 
ότι από την έκδοση του παρόντος Διατάγματος δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

6. Την με αριθμό 47968/9.10.96 Κοινή απόφαση του 
Πρωθυπουργού και του Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού». 

7. Την με αριθμό 1107147/1239/0006Α/4.10.96 Κοινή α¬ 
πόφαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

8. Την γνωμοδότηση με αριθμ. 118/99 του Συμβουλίου 
Επικράτειας, με πρόταση των Υπουργών Πολιτισμού και 
Οικονομικών και του Υφυπουργού Πολιτισμού, αποφασί¬ 
ζουμε: 

Έκδοση, Διαχείριση, Οργάνωση και Λειτουργία του α- 
ριθμολαχείου «ΚΙΝΟ». 

ΑΡΘΡΟ 1 

1. Εκδίδεται αριθμολαχείο με την ονομασία «ΚΙΝΟ». 

2. Το δικαίωμα Οργάνωσης και Λειτουργίας του αριθ- 
μολαχείου «ΚΙΝΟ» ανήκει κατ’ αποκλειστικότητα στο Ελ¬ 
ληνικό Δημόσιο και ασκείται μέσω του Οργανισμού Προ¬ 
γνωστικών Αγώνων Ποδοσφαίρου (ΟΠΑΠ), ο οποίος και 
διαχειρίζεται το δελτίο του αριθμολαχείου, υποχρεούμε- 
νος να λαμβάνει κάθε αναγκαίο μέτρο, με το οποίο θα ε¬ 
ξασφαλίζεται η κανονική και απρόσκοπτη λειτουργία του 
δελτίου, συμμορφούμενος για το σκοπό αυτό με τις εκδι- 
δόμενες κάθε φορά αποφάσεις του Υφυπουργού Πολιτι¬ 
σμού, αρμόδιου για θέματα Αθλητισμού. 

ΑΡΘΡΟ 2 

1. Ανπκείμενο του αριθμολαχείου «ΚΙΝΟ» είναι η πρό¬ 
βλεψη ορισμένων αριθμών που συμπεριλαμβάνονται 
στους αριθμούς, που προκύπτουν κάθε φορά μετά από 
κλήρωση, από μια καθορισμένη σειρά αριθμών. Η πλήρης 
σειρά των συνεχόμενων αριθμών που συμμετέχουν στην 
κλήρωση ορίζεται κατ’ ελάχιστο σε 60 και ανώτατο σε 
100, με αριθμό τον αριθμό 1. 

Οι αριθμοί που κληρώνονται ορίζονται κατ’ ελάχιστο σε 
15 και ανώτατο σε 25. 

Οι αριθμοί που επιλέγονται από τον συμμετέχοντα ορί¬ 
ζονται κατ’ ελάχιστο σε 1 και ανώτατο σε 12. 


ΑΡΘΡΟ 3 

1. Η συμμετοχή στο αριθμολαχείο «ΚΙΝΟ», είναι ελεύ¬ 
θερη σε όλους υπό τον όρο καταβολής ορισμένου χρη¬ 
ματικού αντιτίμου, μέσω της συμπλήρωσης ειδικού δελτί¬ 
ου που κυκλοφορεί ο Ο.Π.Α.Π και φέρει την ονομασία δελ¬ 
τίο ΚΙΝΟ. 

2. Οι ειδικότεροι όροι συμμετοχής και το χρηματικό α¬ 
ντίτιμο που καταβάλλεται από το συμμετέχοντα, για απλή 
συμμετοχή το ΚΙΝΟ, καθώς επίσης και το ποσοσό που δια¬ 
νέμεται στους νικητές σε κάθε κλήρωση και δεν μπορεί να 
υπερβαίνει κατ’ ανώτατο όριο το 70%, καθορίζεται με α¬ 
πόφαση του Υφυπουργού Πολιτισμού, αρμόδιου για θέ¬ 
ματα Αθλητισμού. 

3. Η διακίνηση του δελτίου πραγματοποιείται από τους 
ειδικά εξουσιοδοτημένους από τον Ο.Π.Α.Π πράκτορες 
του ΚΙΝΟ, οι οποίοι διαθέτουν κατάλληλα καταστήματα 
και πληρούν τις προδιαγραφές που καθορίζονται από τον 
Ο.Π.Α.Π. 

Οι προϋποθέσεις χορήγησης και ανάκλησης της άδει¬ 
ας σε πράκτορες του αριθμολαχείου ΚΙΝΟ και οι όροι λει¬ 
τουργίας των επιχειρήσεων των πρακτόρων του ΚΙΝΟ, 
ρυθμίζονται με κοινή απόφαση του Υπουργού Πολιτισμού 
και του Υφυπουργού Πολιτισμού (εδαφ. γ' της παρ. 24 του 
άρθρου 7 Ν. 2557/97). 

4. Οι πράκτορες του αριθμολαχείου ΚΙΝΟ, λαμβάνουν 
από τον συμμετέχοντα, για τις υπηρεσίες που προσφέ¬ 
ρουν, αποζημίωση σε ποσοστό επί του αντιτίμου συμμε¬ 
τοχής το οποίο δεν μπορεί να υπερβαίνει κατ’ ανώτατο ό¬ 
ριο το 8%. 

5. Το ύψος της αποζημίωσης των πρακτόρων του αριθ- 
μολαχείου ΚΙΝΟ, καθορίζεται κάθε φορά με απόφαση του 
Υφυπουργού Πολιτισμού αρμόδιου για θέματα Αθλητι¬ 
σμού. 

Με την ίδια απόφαση μπορεί να ορίζεται ότι μέρος του 
ποσοστού αυτού αποδίδεται στους πράκτορες με από¬ 
φαση του Διοικητικού Συμβουλίου του Ο.Π.Α.Π υπό μορ¬ 
φή πριμοδότησης ή για κάλυψη λειτουργικών εξόδων 
τους. 

ΑΡΘΡΟ4 

1. Ο παίκτης του αριθμολαχίου ΚΙΝΟ μπορεί να συμμε¬ 
τέχει με όσους αριθμούς επιθυμεί μεταξύ ελάχιστου και 
ανώτατου ορίου επιλογής. Ανάλογα με την επιλογή του 
συμμετέχει στον αντίστοιχο τύπο παιχνιδιού. 

2. Σε κάθε τύπο παιχνιδιού, υπάρχουν μια ή περισσότε¬ 
ρες κατηγορίες νικητών, στις οποίες κατατάσσονται ανά¬ 
λογα με τους αριθμούς που οι συμμετέχοντες προέβλε- 
ψαν σωστά. Στην πρώτη κατηγορία νικητών κάθε τύπου 
παιχνιδιού κατατάσσονται όσοι προέβλεψαν σωστά ό¬ 
λους τους αριθμούς που επέλεξαν. Στη δεύτερη κατηγο¬ 
ρία κατατάσσοντααι όσοι προέβλεψαν όλους τους αριθ¬ 
μούς εκτός από ένα. Στην τρίτη κατηγορία κατατάσσονται 
όσοι προέβλεψαν, όλους τους αριθμούς εκτός από δύο 
και ούτω καθ’ εξής. 

3. Τα μερίδια των κερδών για κάθε κατηγορία νικητών 
και για απλή συμμετοχή προκαθορίζονται από τον 
Ο.Π.Α.Π και γνωστοποιούνται στο κοινό πριν από την κα¬ 
τάθεση των δελτίων. Ειδικά για την πρώτη κατηγορία των 
νικητώντων 12,11 και 10 αριθμών, τα μερίδια των κερδών 
είναι μεν προκαθορισμένα, αλλά σε περίπτωση πολλα¬ 
πλών επιτυχιών, στους νικητές διανέμεται ισόποσα, ανά 
απλή συμμετοχή, ένα ποσό το οποίο, για κάθε τύπο παι- 

χνιδιού δεν μπορεί να υπερβαίνει το διπλάσιο του ποσού 
που μοιράζεται ανά απλή συμμετοχή στην πρώτη κατηγο¬ 
ρία του παιχνιδιού των 12 αριθμών. 

4. Εκτός από την απλή συμμετοχή, στον παίκτη παρέχε¬ 
ται η δυνατότητα πολλαπλής συμμετοχής στο παιχνίδι, 
καταβάλλοντας το ποσό που επιθυμεί μέχρι ενός ανωτά- 
του ορίου ανά συμμετοχή, που ορίζεται από τον Ο.Π.Α.Π. 

Σε περίπτωση επιτυχίας στον παίκτη καταβάλλεται με¬ 
ρίδιο ανάλογο με το ποσό συμμετοχής του, με τους πε¬ 
ριορισμούς της παραγράφου 3. 

Άρθρο 5 

Για τον καθορισμό των αποδόσεων λαμβάνεται ως βά¬ 
ση υπολογισμού η διανομή ποσοστού μέχρι 70% επί των 
ακαθαρίστων εισπράξεων. 

Το ποσό που προκύπτει από τυχόν αποκλίσεις μεταξύ 
του ποσοστού υπολογισμού και του πραγματικού ποσο¬ 
στού που διανέμεται σε κάθε κλήρωση στους νικητές με¬ 
ταβάλλει ισόποσα το συνολικό ποσό που απομένει για α¬ 
πόδοση στους φορείς. 

Άρθρο 6 

1. Το αριθμολαχείο ΚΙΝΟ διεξάγεται μέσω των τερματι¬ 
κών μηχανών των πρακτόρων που είναι νόμιμα εξουσιο¬ 
δοτημένοι από τον Ο.Π.Α.Π., οι οποίες είναι συνδεδεμέ- 
νες απ' ευθείας με τον κεντρικό ηλεκτρονικό υπολογιστή 
του Ο.Π.Α.Π. 

2. Η συμμετοχή των παικτών γίνεται με τη συμπλήρωση 
ειδικού μηχανογραφικού δελτίου που εκδίδει και κυκλο¬ 
φορεί ο Ο.Π.Α.Π. και φέρει την ονομασία δελτίο «ΚΙΝΟ». 

3. Τα δελτία παραλαμβάνονται από τον πράκτορα συ¬ 
μπληρωμένα, επισημαίνονται και επικυρώνονται από την 
τερματική μηχανή, η οποία μεταβιβάζει τα στοιχεία τους 
απ' ευθείας στον κεντρικό ηλεκτρονικό υπολογιστή του 
Ο.Π.Α.Π. 

4.0 συμμετέχων στο διαγωνισμό «ΚΙΝΟ» λαμβάνει επι¬ 
κυρωμένο αποδεικτικό συμμετοχής, στο οποίο έχουν α¬ 
ποτυπωθεί όλα τα στοιχεία που είναι απαραίτητα για την 
αναγνώρισή του και το καθιστούν μοναδικό. 

5. Το δελτίο είναι έγκυρο από την καταχώρισή του στον 
κεντρικό ηλεκτρονικό υπολογιστή του Ο.Π.Α.Π. η οποία ε¬ 
πιβεβαιώνεται με σχετική ένδειξη επί του αποδεικτικού 
συμμετοχής. 

6. Κάθε κλήρωση χαρακτηρίζεται από ένα αύξοντα α¬ 
ριθμό. Το δελτίο συμμετέχει στην κλήρωση που ακολου¬ 
θεί μετά την ολοκλήρωση των διαδικασιών επικύρωσης 
και καταχώρισής του στον κεντρικό ηλεκτρονικό υπολο¬ 
γιστή του Ο.Π.Α.Π. 

7. Εάν οι διαδικασίες επικύρωσης δεν ολοκληρωθούν 
μέχρι το τέλος του ανωτάτου χρονικού ορίου για την α¬ 
ποδοχή δελτίων της κλήρωσης που ακολουθεί, ο κεντρι¬ 
κός ηλεκτρονικός υπολογιστής καταχωρεί το δελτίο στην 
επόμενη κλήρωση. Σε κάθε περίπτωση ο αριθμός της κλή¬ 
ρωσης που συμμετέχει το δελτίο αποτυπώνεται από την 
τερματική μηχανή επί του αποδεικπκού συμμετοχής. 

8. Ο συμμετέχων έχει τη δυνατότητα με την καταβολή 
του αντίστοιχου ανπτίμου να λάβει μέρος σε μια σειρά 
συνεχόμενων κληρώσεων. 

Άρθρο 7 

Σε περίπτωση που υπάρχει διαφορά μεταξύ των εγγρα¬ 
φών που σημειώθηκαν από το συμμετέχοντα ή αυτών που 
εκτύπωσε η τερματική μηχανή του πρακτορείου και αυ¬ 


τών που καταχωρήθηκαν στον κεντρικό ηλεκτρονικό υπο¬ 
λογιστή του Ο.Π.Α.Π, λαμβάνονται υπόψη για την ανακή¬ 
ρυξη των νικητών, αποκλειστικά και μόνο τα στοιχεία του 
κεντρικού ηλεκτρονικού υπολογιστή. 

Σε περίπτωση που διαπιστωθεί τέτοια διαφορά, ο συμ¬ 
μετέχων δικαιούται να ζητήσει την ακύρωση του δελτίου 
του και την επιστροφή των χρημάτων που κατέβαλε, υπό 
τον όρο ότι η διαδικασία της ακύρωσης, που γίνεται μέσω 
της τερματικής μηχανής από τον κεντρικό υπολογιστή, ο¬ 
λοκληρώνεται, πριν από την πρώτη κλήρωση από τις κλη¬ 
ρώσεις στις οποίες συμμετέχει το δελτίο. 

Άρθρο 8 

Η κλήρωση του ΚΙΝΟ πραγματοποιείται με ηλεκτρονικό 
τρόπο. Οι κληρωθέντες αριθμοί παράγονται από ηλε¬ 
κτρονική γεννήτρια τυχαίων αριθμών με βάση αλγόριθμο, 
του οποίου η αξιοπιστία έχει πιστοποιηθεί από αναγνωρι¬ 
σμένο ανώτατο εκπαιδευτικό Ίδρυμα της Ελλάδας ή του 
Εξωτερικού. 

Η κλήρωση πραγματοποιείται σε τακτικά χρονικά δια¬ 
στήματα, τα οποία απέχουν μεταξύ τους κατ’ ελάχιστο 
τρία (3) λεπτά της ώρας. Οι αριθμοί που κληρώνονται εμ¬ 
φανίζονται άμεσα σε οθόνες που είναι εγκαταστημένες 
στους χώρους που παίζεται το αριθμολαχείο ΚΙΝΟ, με 
βάση τη σχετική άδεια του Ο.Π.Α.Π. 

Άρθρο 9 

Η εξασφάλιση των δεδομένων των δελτίων ένανπ επεμ¬ 
βάσεων τρίτων και η ορθή ανακήρυξη των επιτυχιών, πι¬ 
στοποιείται από ειδική Επιτροπή, που ορίζεται με απόφα¬ 
ση του Υφυπουργού Πολιτισμού αρμόδιου για θέματα Α¬ 
θλητισμού. 

Στο αρχικό στάδιο λειτουργίας του αριθμολαχείου ΚΙ- 
ΝΟ και μέχρι την ένταξη όλων των παιχνιδιών του 
Ο.Π.Α.Π. στην απευθείας σύνδεση, η πιστοποίηση γίνεται 
από την Επιτροπή μητρών της παρ. 6 του άρθρου 3 του α¬ 
πό 25.12.1958 Β.Δ. «περί Λειτουργίας του δελτίου Προ¬ 
γνωστικών επί Ποδοσφαιρικών αγώνων. 

Ο σχεδιασμός όλων των μηχανισμών ασφαλείας του α- 
ριθμολαχείου ΚΙΝΟ, γίνεται από το Ο.Π.Α.Π. και εξετάζε¬ 
ται από Επιτροπή τεχνικών, ειδικών σε θέματα μηχανο¬ 
γράφησης και δικτύων επικοινωνίας, που ορίζεται με α¬ 
πόφαση του Δ.Σ. του Ο.Π.Α.Π. 

Άρθρο 10 

Ο τρόπος διάθεσης των εσόδων γίνεται ως εξής: 

Μετά την αφαίρεση των δικαιωμάτων των πρακτόρων, 
των κερδών των παικτών και των εξόδων διαχείρισης και 
λειτουργίας του Ο.Π.Α.Π. όσον αφορά το αριθμολαχείο 
ΚΙΝΟ το απομένον υπόλοιπο αποδίδεται στους φορείς 
του Δημοσίου στο τέλος κάθε διαχειριστικής περιόδου με 
κοινή απόφαση των Υπουργών Οικονομικών και Πολιτι¬ 
σμού και του Υφυπουργού Πολιτισμού αρμόδιου για θέ¬ 
ματα Αθλητισμού. 

Άρθρο 11 

Κέρδη που δεν εισπράτονται από τους συμμετέχοντες 
μέσα σε προθεσμία τριών (3) μηνών από την ημερομηνία 
της κλήρωσης, παραγράφονται. 

Τα αδιάθετα ποσά (απλήρωτα κέρδη), διανέμονται, 
σύμφωνα με τα οριζόμενα στο Π.Δ. 7/97 (ΦΕΚ Τ,Α' 5). 

Άρθρο 12 

Με αποφάσεις του Υφυπουργού Πολιτισμού αρμόδιου 

για θέματα Αθλητισμού, που δημοσιεύονται στην Εφημε¬ 
ρίδα της Κυβερνήσεως, ρυθμίζονται θέματα λεπτομερει¬ 
ακού χαρακτήρα που έχουν σχέση με την οργάνωση, λει¬ 
τουργία και διαχείριση του αριθμολαχείου ΚΙΝΟ, όπως οι 
κανονισμοί του και οι Επιτροπές που συνιστώνται για την 
απρόσκοπτη λειτουργία του από το Ο.Π.Α.Π. 

Άρθρο 13 

Το παρόν Διάταγμα ισχύει από τη Δημοσίευσή του στην 
Εφημερίδα της Κυβερνήσεως. 


Στον Υφυπουργό Πολιτισμού αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 21 Ιουνίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΟΛΙΤΙΣΜΟΥ 

Γ1ΑΝΝΟΣ ΠΑΠΑΝΤΩΝΙΟΥ ΕΛΙΣΑΒΕΤ ΠΑΠΑΖΩΗ 

ΥΦΥΠ. ΠΟΛΙΤΙΣΜΟΥ 

ΑΝΔΡΕΑΣ ΦΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


